CELEX: 32004R1345
Language: et
Date: 2004-07-22 00:00:00
Title: Komisjoni määrus (EÜ) nr 1345/2004, 22. juuli 2004, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta) lisas sisalduva nime spetsifikaadi üksikasju (Scotch Lamb)

23.7.2004   
            
            
               ET
            
            
               Euroopa Liidu Teataja
            
            
               L 249/14
            
         
      KOMISJONI MÄÄRUS (EÜ) nr 1345/2004,
   22. juuli 2004,
   millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta) lisas sisalduva nime spetsifikaadi üksikasju (Scotch Lamb)
   
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ja geograafiliste päritolunimetuste kaitse kohta, (1) eriti selle artiklit 9,
   ning arvestades järgmist:
   
               (1)
            
            
               Vastavalt määruse (EMÜ) nr 2081/92 artiklile 9 taotlesid Ühendkuningriigi asutused muudatuste tegemist määrusega (EÜ) nr 1107/96 (geograafiliste tähiste ja päritolunimetuste registreerimise kohta määruse (EMÜ) nr 2081/92 artiklis 17 sätestatud korras) (2) kaitstud geograafilise tähisena registreeritud nime “Scotch Lamb” kirjelduses ja tootmisviisis.
            
         
               (2)
            
            
               Selle muutmistaotluse ülevaatamisel selgus, et tegemist on oluliste muudatustega.
            
         
               (3)
            
            
               Määruse (EMÜ) nr 2081/92 artiklis 9 ettenähtud korra kohaselt kohaldatakse artiklis 6 ettenähtud menetlust mutatis mutandis, kuna tegemist on oluliste muudatustega.
            
         
               (4)
            
            
               Käesoleval juhul loeti muudatused vastavaks määrusele (EMÜ) nr 2081/92. Komisjonile ei ole pärast kõnealuste muudatuste avaldamist Euroopa Liidu Teatajas
                   (3) esitatud ühtki nimetatud määruse artikli 7 kohast vastuväidet.
            
         
               (5)
            
            
               Seetõttu tuleb muudatused registreerida ning avaldada Euroopa Liidu Teatajas,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse I lisas esitatud muudatused registreeritakse ning avaldatakse vastavalt määruse (EÜ) nr 2081/92 artikli 6 lõikele 4.
   Kokkuvõtlik ülevaade spetsifikaadi üksikasjadest on esitatud käesoleva määruse II lisas.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuli 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 208, 24.7.1992, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  EÜT L 148, 21.6.1996, lk 1. Määrust on viimati muudetud määrusega (EÜ) nr 526/2004 (ELT L 85, 23.3.2004, lk 3).
   
      (3)  ELT C 99, 25.4.2003, lk 3 (Scotch Lamb).
   
      I LISA
      
         NÕUKOGU MÄÄRUS (EMÜ) nr 2081/92
      MUUDATUSED KAITSTUD GEOGRAAFILISE TÄHISE SPETSIFIKAADIS (artikkel 9)
      EÜ nr: UK/0275/24.1.1994
      1.   Registreeritud tootenimetus: KGT tähis Scotch Lamb
      
      2.   Taotletud muudatus(ed): 
      
                  —
               
               
                  Spetsifikaadi rubriik:
                  
                              
                                 
                           
                           
                              Nimetus
                           
                        
                              
                                 
                           
                           
                              Kirjeldus
                           
                        
                              
                                 
                           
                           
                              Geograafiline ala
                           
                        
                              
                                 
                           
                           
                              Päritolutõendid
                           
                        
                              
                                 
                           
                           
                              Tootmismeetod
                           
                        
                              
                                 
                           
                           
                              Seos
                           
                        
                              
                                 
                           
                           
                              Märgistus
                           
                        
                              
                                 
                           
                           
                              Riiklikud nõuded
                           
                        
            
                  —
               
               
                  Muudatus(ed):
                  Kirjeldus
                  Et tegelikku olukorda paremini kajastada, võtta arvesse tarbijate soove märgistuse arusaadavuse parandamise osas ning paranda Scotch Lamb’i nimelise toote kvaliteeti, muudetakse praegust kirjeldust:
                  
                     “Toode on saadud lammastest, kes on vähemalt kahe kuu jooksul tapaks nuumatud, tapetud ning kelle lihakeha on korrastatud piiritletud alal.”
                  
                  asendades selle järgmisega:
                  
                     “Toode on saadud lammastest, kes on sündinud, kogu eluea vältel kasvatatud, tapetud ja kelle lihakeha on korrastatud piiritletud geograafilisel alal. Loomad kasvatatakse ning tapetakse kvaliteedi tagamise süsteemide kohaselt, mis on kooskõlas Euroopa standardiga EN 45011 (ISO 65 teatmik) ja mille normid, hindamiskriteeriumid ning hindamissagedus vastavad tellija poolt kindlaksmääratud üksikasjadele.”
                  
                  Tootmismeetod
                  Eespool esitatud kirjelduse muutmine tingib muudatusi ka tootmismeetodi üksikasjades. Peale selle ei müüdud Scotch Lamb’i esialgse taotluse esitamise ajal peaaegu kunagi külmutatud kujul. Kuigi see pole ka praegu veel levinud, soovib taotleja ära jätta väljendi “toodet võib müüa üksnes värskelt või jahutatult”, et Scotch Lamb’i oleks töötleja soovi korral võimalik müüa ka külmutatult.
                  Seepärast tuleks muuta praegust kirjeldust:
                  
                     “Lambaid nuumatakse vähemalt kahe kuu jooksul tapaks Šotimaal. Nad tapetakse ja nende lihakeha korrastatakse vastavalt spetsifikaadile. Toodet müüakse üksnes värskel või külmutatud kujul.”
                  
                  asendades selle järgmisega:
                  
                     “Lambad peavad olema sündinud ja kasvanud kogu eluea jooksul geograafiliselt piiritletud alal. Loomad kasvatatakse ning tapetakse kvaliteedi tagamise süsteemide kohaselt, mis on kooskõlas Euroopa standardiga EN 45011 (ISO 65 teatmik) ja mille normid, hindamiskriteeriumid ning hindamissagedus vastavad tellija poolt kindlaksmääratud üksikasjadele. Nad tapetakse ja nende lihakeha korrastatakse vastavalt spetsifikaadile.”
                  
               
            
   
      II LISA
      KOKKUVÕTE
      Nõukogu otsus (EMÜ) nr 2081/92
      “SCOTCH LAMB”
      EÜ nr: UK/0275/24.1.1994
      KPN ( ) KGT (x)
      Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada riiklikest või Euroopa Komisjoni talituste spetsifikaatidest. (1)
      
      
         
            1.
            Liikmesriigi pädev asutus
      
      
                  Nimi
               
               
                  :
               
               
                  Department of Environment, Food and Rural Affairs Food Chain Marketing and Competitiveness Division
               
            
                  Aadress
               
               
                  :
               
               
                  
                              Room 338
                           
                        
                              Nobel House
                           
                        
                              17 Smith Square
                           
                        
                              London – SW1P 3JR
                           
                        
            
                  Tel
               
               
                  :
               
               
                  (44-207) 238 66 87
               
            
                  Faks
               
               
                  :
               
               
                  (44-207) 238 57 28
               
            
                  e-post
               
               
                  :
               
               
                  rlf.feedback@defra.gsi.gov.uk
               
            
         
            2.
            Taotlejakontsern
      
      
                  2.1.
               
               
                  
                              
                                 Nimi
                              
                           
                           
                              :
                           
                           
                              Quality Meat Scotland
                           
                        
            
                  2.2.
               
               
                  
                              
                                 Aadress
                              
                           
                           
                              :
                           
                           
                              
                                          Rural Centre
                                       
                                    
                                          West Mains
                                       
                                    
                                          Ingliston
                                       
                                    
                                          Newbridge
                                       
                                    
                                          Midlothian – EH28 8NZ
                                       
                                    
                        
                              Tel
                           
                           
                              :
                           
                           
                              (44-131) 472 40 40
                           
                        
                              Faks
                           
                           
                              :
                           
                           
                              (44-131) 472 40 38
                           
                        
                              e-post
                           
                           
                              :
                           
                           
                              info@qmscotland.co.uk
                           
                        
            
                  2.3.
               
               
                  
                     Koosseis: tootjad (6 633), töötlejad (32), muud (310)
               
            
         
            3.
            Toote liik: rühm 1.1 – värske liha
      
         
            4.
            Spetsifikaat (Artikli 4 lõikes 2 sätestatud nõuete kokkuvõte)
      4.1.   Nimi: “Scotch Lamb”
      4.2.   Kirjeldus Toode on saadud lammastest, kes on sündinud, kogu eluea vältel kasvatatud, tapetud ja kelle lihakeha on korrastatud piiritletud geograafilisel alal. Loomad kasvatatakse ning tapetakse kvaliteedi tagamise süsteemide kohaselt, mis on kooskõlas Euroopa standardiga EN 45011 (ISO 65 teatmik) ja mille normid, hindamiskriteeriumid ning hindamissagedus vastavad tellija poolt kindlaksmääratud üksikasjadele.
      4.3.   Geograafiline ala Piiritletud alaks on Šotimaa maismaaosa koos läänekalda pool asuvate saarte Orkney ja Shetlandiga.
      4.4.   Päritolutõendid Alates 19. sajandist on Scotch Lamb’ile omane püsivalt kõrge kvaliteet, mis tuleneb kasutatavatest traditsioonilistest söötmisviisidest. Sel on suurepärane maine nii Ühendkuningriigis kui ka väljaspool asuvatel lihaturgudel.
      4.5.   Valmistamismeetod Lambad peavad olema sündinud ja kasvanud kogu eluea jooksul geograafiliselt piiritletud alal. Loomad kasvatatakse ning tapetakse kvaliteedi tagamise süsteemide kohaselt, mis on kooskõlas Euroopa standardiga EN 45011 (ISO 65 teatmik) ja mille normid, hindamiskriteeriumid ning hindamissagedus vastavad tellija poolt kindlaksmääratud üksikasjadele. Nad tapetakse ja töödeldakse vastavalt spetsifikaadile.
      4.6.   Seos piirkonnaga
         Scotch Lamb’i kvaliteet ja eripära tulenevad ekstensiivsest karjatamisest Šotimaa iseloomulikel rohumaadel.
      4.7.   Kontrolliorgan
      
      
                  Nimi
               
               
                  :
               
               
                  Scottish Food Quality Certification
               
            
                  Aadress
               
               
                  :
               
               
                  
                              Royal Highland Centre
                           
                        
                              10th Avenue
                           
                        
                              Ingliston
                           
                        
                              Edinburgh – EH28 8NF
                           
                        
            
                  Tel
               
               
                  :
               
               
                  (44-131) 335 66 15
               
            
                  Faks
               
               
                  :
               
               
                  (44-131) 335 66 01
               
            
                  e-post
               
               
                  :
               
               
                  enquiries@sfqc.co.uk
               
            4.8.   Märgistus: KGT
      4.9.   Siseriiklikud nõuded: —
      
         (1)  Euroopa Komisjon – põllumajanduse peadirektoraat – põllumajandustoodete kvaliteedipoliitika osakond – B-1049, Brüssel.